**VAIZDO STEBĖJIMO SISTEMOS ATNAUJINIMO LICENCIJŲ PIRKIMO – PARDAVIMO SUTARTIS NR.**

**SPECIALIOSIOS SUTARTIES SĄLYGOS**

Vilnius

**LITGRID AB**, atstovaujama Veiklos atsparumo departamento vadovo , veikiančio pagal 2023 m. gruodžio 28 d. įgaliojimą Nr. 23IG-226 (toliau - **Pirkėjas)**,

ir

**UAB „Fima“**, atstovaujama generalinio direktoriaus Vytenio Pinaičio, veikiančio pagal bendrovės įstatus   
(toliau - **Pardavėjas)**,

remdamiesi Vaizdo stebėjimo sistemos atnaujinimo licencijų pirkimo, vykdyto skelbiamos apklausos būdu,sąlygomis, Pardavėjo pateiktu pasiūlymu ir pirkimo rezultatais, sudarė šią pirkimo-pardavimo sutartį (toliau – **Sutartis**). Pirkėjas ir Pardavėjas kartu toliau vadinami – **Šalimis**, o kiekvienas atskirai – **Šalimi**.

|  |  |  |
| --- | --- | --- |
| **1. Sutarties dalykas** | 1.1. Pardavėjas įsipareigoja suteikti Pirkėjui Pardavėjo pasiūlyme nurodytas prekes, atitinkančias Techninės specifikacijos reikalavimus (toliau - **Prekės**), Techninėje specifikacijoje nurodytu adresu, o Pirkėjas įsipareigoja priimti suteiktas Prekes ir už jas sumokėti Sutartyje nurodyta tvarka ir terminais. | |
| **2. Sutarties kaina ir mokėjimo tvarka** | 2.1. Sutarties kainos apskaičiavimo būdas: fiksuota kaina. | |
| 2.2. Sutarties kaina: | 9 398,14 Eur be PVM;  1 973,61 Eur PVM;  11 371,75 Eur su PVM |
| 2.3. Pirkėjas apmoka Pardavėjui už Prekes ne vėliau kaip per 30 dienų/-as nuo tinkamai pateiktos sąskaitos faktūros gavimo dienos. | |
| **3. Sutarties vykdymas** | 3.1. Pardavėjas Prekes perduoda: | ne vėliau kaip per 1 mėnesį nuo užsakymo pateikimo. |
| **4. Banko garantija** | 4.1. Netaikoma. | |
| **5. Subtiekimas** | 5.1. Tiesioginio atsiskaitymo galimybė su subtiekėjais yra numatyta, trišalės sutarties projektas pridedamas. | |
| **6. Kitos Sutarties nuostatos** | 6.1. Pirkėjas turi teisę vienašališkai, nesikreipdamas į teismą, nutraukti Sutartį, apie tai ne vėliau kaip prieš 7 kalendorines dienas pranešdamas Pardavėjui, jeigu Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų.  6.2. Bendrųjų Sutarties sąlygų 1.1 punktas papildomas m) papunkčiu:  „m) Draudžiama kilmė – Pardavėjo, Subtiekėjo, Ūkio subjekto, kurio pajėgumais remiamasi, ar juos kontroliuojančių asmenų, taip pat Prekių (įskaitant jų sudedamąsias dalis), Paslaugų kilmė yra iš Viešųjų pirkimų įstatymo 92 straipsnio 14/15 dalyje numatytame sąraše nurodytų valstybių ar teritorijų.“  6.3. Bendrųjų Sutarties sąlygų 2.2.1 punktas pakeičiamas iš išdėstomas taip:  „2.2.1. Elektroninė sąskaita faktūra ir su mokėjimu susiję dokumentai pateikiami Pardavėjo pasirinktomis elektroninėmis priemonėmis: elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), Pardavėjas gali pateikti per informacinę sistemą „E. sąskaita“ ([www.esaskaita.eu](http://www.esaskaita.eu)) arba per kitą savo pasirinktą informacinę sistemą (pvz.: Pardavėjas elektroninę sąskaitą faktūrą gali teikti naudodamasis bet kuriuo [PEPPOL](https://peppol.eu/who-is-who/peppol-certified-aps/) tinkle registruotu prieigos tašku (angl. „Access Point“) naudojančiu [PEPPOL AS4](http://docs.peppol.eu/edelivery/as4/specification/) profilį). Europos elektroninių sąskaitų faktūrų standarto neatitinkančią elektroninę sąskaitą faktūrą Pardavėjas privalo pateikti, naudodamasis informacinės sistemos „E. sąskaita“ priemonėmis ([www.esaskaita.eu](http://www.esaskaita.eu)). Pirkėjas elektronines sąskaitas faktūras priima ir apdoroja naudodamasis informacinės sistemos „E. sąskaita“ priemonėmis, išskyrus Pirkimų įstatyme nustatytus išimtinius atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu Esant periodiniams kasmėnesiniams mokėjimams, sąskaita faktūra už praėjusį mėnesį turi būti pateikta ne vėliau, kaip 2-ją einamojo mėnesio darbo dieną. Tais atvejais, kai perkama pagal atskirus užsakymus ar perkant vienkartinio pobūdžio Prekes ir (ar) Paslaugas, sąskaita faktūra turi būti pateikta ne vėliau kaip per 2 darbo dienas nuo Prekių ir (ar) Paslaugų Akto pasirašymo dienos. Specialiosiose Sutarties sąlygose gali būti numatytos ir kitos apmokėjimo sąlygos.“  6.4. Bendrųjų Sutarties sąlygų 3.1 punktas papildomas 3.1.4 papunkčiu:  „3.1.4. Tais atvejais, kai Pardavėjas pažeidžia Sutartyje numatytus dėl nacionalinio saugumo interesų ir (ar) Draudžiamos kilmės taikomus reikalavimus, tačiau dėl šių pažeidimų Sutartis nenutraukiama, Pardavėjas privalo ištaisyti pažeidimą (jeigu ir kiek tai yra įmanoma/proporcinga) bei, Pirkėjui pareikalavus, sumokėti 1000 eurų dydžio baudą už kiekvieną atskirą pažeidimo atvejį.“  6.5. Bendrųjų Sutarties sąlygų 4.2.3 punktas papildomas m) ir n) papunkčiais:  „m) Pirkimų įstatymo 98 straipsnio 1 dalyje nurodytais atvejais;  n) jeigu tiekiamos Prekės ir (ar) teikiamos Paslaugos yra Draudžiamos kilmės.“  6.6. Bendrųjų Sutarties sąlygų 5.10.1 punktas pakeičiamas iš išdėstomas taip:  „5.10.1. Visos Prekės (naudojamos medžiagos, įranga) turi atitikti Pirkėjo nurodytus reikalavimus, negali būti Draudžiamos kilmės bei importuojamos iš šalių ar jų dalių, teritorijų (specialaus statuso zonų), iš kurių tokių Prekių (naudojamų medžiagų, įrangos) importas yra draudžiamas pagal Jungtinių Tautų Saugumo Tarybos sprendimus arba jeigu yra taikomos Jungtinių Amerikos Valstijų, Europos Sąjungos ribojamosios priemonės (sankcijos) ar kitų tarptautinių organizacijų, kurių narė yra arba kuriose dalyvauja Lietuvos Respublika, tarptautinės sankcijos.“  6.7. Bendrųjų Sutarties sąlygų 5.10 punktas papildomas 5.10.2, 5.10.3 ir 5.10.4 punktais:  „5.10.2. Pardavėjas privalo nedelsdamas informuoti Pirkėją apie Pardavėjo, Subtiekėjo, Ūkio subjekto, kurio pajėgumais yra remiamasi, Prekių gamintojo ar juos kontroliuojančio asmens registracijos vietos pasikeitimus (jeigu Pardavėjas, Subtiekėjas, Ūkio subjektas, kurio pajėgumais yra remiamasi, Prekių gamintojas ar juos kontroliuojantis asmuo yra fizinis asmuo – apie nuolatinės gyvenamosios vietos ar pilietybės pasikeitimus), jeigu tokia vieta patenka į Viešųjų pirkimų įstatymo 92 straipsnio 14/15 dalyje numatytame sąraše nurodytas valstybes ar teritorijas.  5.10.3. Per Pirkėjo nustatytą terminą Pardavėjui nepateikus prašomos informacijos ir (ar) dokumentų apie Prekių ir (ar) Paslaugų kilmės šalį, gamintoją ir jį kontroliuojantį asmenį, Pirkėjas pakartotinai kreipiasi į Pardavėją dėl nurodytų duomenų pateikimo nustatydamas šio reikalavimo įvykdymui 10 dienų terminą. Pardavėjui atsisakius pateikti Pirkėjo prašomą informaciją ar jos nepateikus per šiame punkte numatytą terminą, Pirkėjas turi teisę nutraukti Sutartį vadovaudamasis Bendrųjų Sutarties sąlygų 4.2.3 punkto n) papunkčiu.  5.10.4. Tuo atveju, kai nustatoma, kad Pardavėjo siūlomos Prekės neatitinka Bendrųjų Sutarties sąlygų 5.10.1 punkte nustatytų reikalavimų, Pirkėjas turi teisę nutraukti Sutartį vadovaudamasis Bendrųjų Sutarties sąlygų 4.2.3 punkto n) papunkčiu. Atsižvelgiant į perduotų Prekių apimtį bei siekiant išsaugoti Sutartį, Pirkėjas gali leisti Pardavėjui per Pirkėjo nustatytą terminą siūlomas Prekes pakeisti kito gamintojo prekėmis, kurios visiškai atitinka Pirkėjo keliamus techninius reikalavimus ir dėl to nesikeičia Sutarties pobūdis. Atitinkamai už šiame punkte nustatytą pažeidimą Pirkėjui taikoma Bendrųjų Sutarties sąlygų 3.1.4 punkte nurodyta bauda.“  6.8. Įkainiai Sutarties galiojimo laikotarpiu gali būti perskaičiuojami tokiomis sąlygomis:  6.8.1. Jei Valstybės duomenų agentūros (www.stat.gov.lt) skelbiamo Vartotojų kainų indekso (toliau – VKI) reikšmė per 6 mėnesių arba ilgesnį laikotarpį, kuris skaičiuojamas nuo Sutarties sudarymo (arba nuo paskutinio Sutarties įkainių perskaičiavimo dėl VKI pokyčio, jei Sutarties įkainiai buvo perskaičiuojami), pakinta 7,5 % arba daugiau, bet kurios iš Šalių iniciatyva gali būti perskaičiuojami Sutarties įkainiai.  6.8.2. Įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti įkainius.  6.8.3. Įkainiai perskaičiuojami pagal žemiau pateiktą formulę:  Cpn = Sn x(1+(I-X)/100)  Kur:  Cpn – perskaičiuotas Prekėms taikomas įkainis;  Sn – Sutartyje numatytas (arba paskutinį kartą perskaičiuotas) Prekėms taikomas įkainis;  I – VKI pokytis (neigiamu atveju procentas įrašomas su minuso ženklu) procentais. Perskaičiavimui taikomas paskutinis prieš prašymo perskaičiuoti įkainius paskelbtas VKI rodiklis lyginant jį su VKI rodikliu buvusiu Sutarties sudarymo mėnesį (arba su VKI rodikliu naudotu paskutinio perskaičiavimo metu);  X – neigiamo pokyčio atveju (- 5), teigiamo pokyčio atveju 5.  6.8.4. Duomenų šaltinis - http://www.stat.gov.lt, pagrindiniai Lietuvos Respublikos rodikliai. Perskaičiuoti įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip, bei galioja tik tai Prekių daliai, kuri Pirkėjo dar nebuvo aktuota. Atlikus įkainių perskaičiavimą, vadovaujantis Viešųjų pirkimų tarnybos direktoriaus patvirtintos Kainodaros taisyklių nustatymo metodikos numatyta tvarka, patikslinama (didėja arba mažėja) pradinė Sutarties vertė. Už Prekes, perduotas iki susitarimo dėl įkainių perskaičiavimo pasirašymo dienos, Pirkėjas apmoka taikant iki tol galiojusį įkainį, o už Prekes, perduotas po susitarimo pasirašymo dienos, Pardavėjui bus apmokama taikant naują įkainį.  6.8.5. Jeigu Prekių perdavimas vėluoja dėl priežasčių, dėl kurių Pardavėjas neįgyja teisės į Prekių pristatymo ir perdavimo termino pratęsimą (arba atleidimą nuo atsakomybės už Prekių pristatymo ir perdavimo termino praleidimą), uždelstų perduoti Prekių kaina neperskaičiuojama dėl kainų lygio kilimo, bet turi būti perskaičiuojama dėl kainų lygio kritimo.  6.9. Šalys, vykdydamos šią Sutartį, įsipareigoja laikytis šių aplinkosauginių reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo, t. y. visa Sutarties vykdymui būtina informacija ir (ar) dokumentai teikiami ir derinami elektroniniu formatu elektroninėmis priemonėmis.  6.10. Tiekėjas įsipareigoja Sutarties vykdymo dokumentus Pirkėjui pateikti elektroniniu būdu, dokumentus pasirašant tik elektroniniu parašu.  6.11. Visi su Paslaugų teikimu susiję dokumentai (sąskaitos faktūros, ataskaitos ir pan.) privalo būti el. formos ir siunčiami el. paštu ar kitomis elektroninėmis priemonėmis. | |
| **7. Priedai** | 7.1. Bendrosios Sutarties sąlygos.  7.2. Techninė specifikacija.  7.3. Pardavėjo pasiūlymas.  7.4. Trišalės sutarties dėl tiesioginio atsiskaitymo su subtiekėju projektas. | |
| **8. Atsakingi asmenys** | 8.1. Su Sutarties vykdymu susijusių klausimų sprendimui Šalys paskiria žemiau nurodytus atsakingus asmenis:   |  |  | | --- | --- | | **Pirkėjo atsakingas asmuo:** | **Pardavėjo atsakingas asmuo:** | | VAD Fizinės saugos skyriaus techninės priežiūros specialistas |  | |  |  | |  |  |   8.2. Už Sutarties ir jos pakeitimų viešinimą Pirkėjo paskirtas atsakingas asmuo: Pirkimų projektų vadovas | |

|  |  |
| --- | --- |
| **PIRKĖJAS**  Duomenys apie asmenį kaupiami: Lietuvos Respublikos juridinių asmenų registre  Adresas: Karlo Gustavo Emilio Manerheimo g. 8,  LT-05131, Vilnius  Įmonės kodas: 302564383  PVM mokėtojo kodas: LT100005748413  Sąskaitos Nr. LT242150051000021766  Bankas: OP Corporate Bank plc Lietuvos filialas  Banko kodas: 21500  Tel. Nr. +370 707 02171  El. p.: [info@litgrid.eu](mailto:info@litgrid.eu) | **PARDAVĖJAS**  Duomenys apie asmenį kaupiami: Lietuvos Respublikos juridinių asmenų registre  Adresas: Žirmūnų g. 139, LT-09120 Vilnius  Įmonės kodas: 121289694  PVM kodas: LT212896917  Sąskaitos Nr. LT357044090103348941  Bankas: AB SEB bankas  Banko kodas: 70440  Tel. Nr. +370 5 2363535  El. p.: info@fima.lt |
| Veiklos atsparumo departamento vadovas | Generalinis direktorius  Vytenis Pinaitis |